als_Latn dik_Latn sag_Latn
Kolla e mirë (shpesh referohet nga mjekët si pertusis) është një infeksion në rrugët e frymëmarrjes që shkatohet nga bakteri Bordetella pertusis. Kolla e mirë zakonisht shpërndahet nëpërmjet kollitjes ose teshtimës dhe është shumë infektuese. Njerëz të të tëra moshave mund të marrin kollën e mirë edhe pse infeksioni është më serioz tek fëmijët më të vegjël se 6 muajsh.
Simptomat e kollës së mirë
Kolla e mirë fillon me rrufë dhe me kollë të thatë, që zgjat rreth 1-2 javë.
Kolla pastaj përkeqësohet dhe shkon deri në kriza. Personi mund të ketë vështirësi në marrjen e plotë të frymës ndërsa kollitet, që rezulton në gulçimë ose “këlthitje“ në fund të krizë-s. Bebet e vogla nuk kanë “këlthitjen” klasike, por mund të bëhen blu me kollitjen ose mund të kenë periudha që marrja frymë mund të ndalojë (apne). Ndonjëherë, kollitja mbaron me të vjella. Kjo fazë e infeksionit mund të zgjasë rreth 4-6 javë.
Në fund është faza e përmirësimit, me një kollë që ikën gradualisht pas disa javësh.
Diagnozat
Mjeku juaj mund të dyshojë për infeksion me kollë të mirë nga simptomat, ose nga kollitja. Tampon-at për hundën dhe grykët dhe testet e gjaku-t përdoren për të konfirmuar simptomat.
Trajtimi i kollës së mirë
Trajtimi mund të variojë në varësi të forcës së simptomave dhe për sa kohë personi ka qenë i sëmurë. Bebet e vogla mund të kenë më shumë nevojë të shtrohen në spital.
Një antibiotik si azitromicin, claritromicin ose eritromicin është trajtimi i zakonshëm për infeksionin. Antibiotikët mund të ndihmojnë në reduktimin e rrezikut të kalimit të infeksionit tek të tjerët.
Përderisa njerëzit me kollë të mirë nuk i kanë bërë 5 ditë me trajtim me antibiotikë, ata janë të këshilluar të mos shkojnë në punë dhe të evitojnë kontaktet me të tjerët, kryesisht fëmijët e vegjël dhe bebet. Gjithashtu, fëmijët me kollë të mirë duhet të mos shkojnë në kopësht ose shkollë nëse nuk kanë marrë për 5 ditë antibiotikë.
Pa trajtimin me antibiotikët, koha e mosvajtjes në punë apo shkollë është më e gjatë—3 javë nga fillimi i kollitjes.
Parandalimi
Imunizimi
Faqja: 1 2
als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn